|  |
| --- |
| Utkast til referat fra møte i Produktråd for forskningsinformasjon 13.09.2024 |
| Møte | Møte nr. 3/2024  |  |
| Dato | 13.09.2024 |  |
| Tid | Kl. 09:30-15:30 |  |
| Sted | Radisson Blu – Oslo Lufthavn |  |
| Medlemmer |  |  |
| Til stede | Nina Riege (Produktrådsleder) | Jesper Mørch |
|  | Margaret Fotland | Timo Brøyn |
|  | Heidi Bodal | Hans Torvatn |
|  | Vibeke Vold |  |
|  |  |  |
| Forfall |  |  |
|  |  |  |
| Sikt | Frode Arntsen (PO-Leder) | Hanne Hole Young (sekretariat) |
|  | Lars Wenaas (Deltok til og med første del av sak 17/24) |
|  |  |  |

Merknader:

Presentasjon og saksunderlag fra møtet er tilgjengelig på [sikt.no.](https://sikt.no/samstyringsmodell/portefoljestyret-forsknings-og-kunnskapsressurser)

|  |  |  |
| --- | --- | --- |
| Sak | Tema | Sakstype |
| **14/24** | **Godkjenning av innkalling og dagsorden** | **V-sak** |
|  | Det var ingen kommentarer til innkalling og dagsorden og ingen saker til eventuelt.Vedtak: Produktrådet for forskningsinformasjon godkjenner innkalling og dagsorden for møte den 13 september 2024. |
| 15/24 | Godkjenning av referat fra møte 19. juni 24 | V-sak |
|  | Utkast til referat fra møte den 19 juni har vært sirkulert og kommentarer var innarbeidet i det fremlagte forslaget til referat. Det var ingen ytterligere kommentarer til utkast til referat fra forrige møte i produktrådet.Vedtak: Produktrådet godkjenner forelagte referat fra møte den 19 juni 2024. |
| 16/24 | Status for NVA | O-sak |
|  | Vedlagt saken var status for NVA som ble presentert av produktområdeleder Frode Arntsen i møtet.NVA har vært gjennom en ende-til-ende test der kravlisten som ligger til grunn for å kunne ta i bruk NVA er gått gjennom, og står nå igjen med noen få punkter som må forbedres/fikses før NVA kan gå i prod. Etter flere tester av migrering av data fra Cristin og Brage har dette blitt bedre godt hjulpet av tilbakemeldinger fra institusjonene som har kvalitetssikret de migrerte dataene for sin institusjon. Nå starter en periode med opplæring og utprøving før det legges opp til en beslutning i styringsgruppemøte 28. oktober. Målet er å stenge Cristin og starte migreringen (først fra Cristin og deretter fra arkivene) tidlig i november. Det ligger an til at det åpnes for å starte med NVI-rapporteringsarbeid i starten av desember. Før institusjonene kan ta i bruk NVA, må avtale signeres (behandling av data og leveranseavtale). Dette sendes ut for gjennomlesing i løpet av uke 38. NVA blir i hovedsak finansiert over statsbudsjettet med en andel brukerfinansiering som innebærer i gjennomsnitt 30% økning i forhold til de som har vitenarkiv fra Sikt. Med dagens bevilgning og brukerbetaling, vil det ikke være rom for omfattende utviklingsaktiviteter i NVA. *Kommentarer:* Det var i en periode snakk om å finne et annet navn enn Nasjonalt vitenarkiv (NVA), side systemet er mer enn et vitenarkiv. Nå har navnet satt seg, og det blir ikke brukt noe mer tid/ressurser på å endre navn. Til nå har det vært mer en innføringsprosess og ikke et produkt som produktrådet kan bistå med prioriteringer i videre utvikling av. Produktrådet ser frem til at vi nå kommer over i en driftsfase hvor produktrådet i større grad kan medvirke i prioriteringene. Vi må forvente at det blir reaksjoner på prisøkningen, og det er derfor viktig å synliggjøre gevinstene (særlig for forsker) av NVA. Opplæring er i hovedsak rettet mot superbruker/administrator på samme måte som det har vært for Cristin. Det er viktig at noe også blir rettet mot forsker. Sikt vil tilby kurspakker som institusjonene kan ta i bruk for opplæring av egne forskere, men vil i hovedsak rette kursene som holdes av Sikt mot superbrukere/administratorer. **Vedtak:***Produktrådet tar saken til orientering og ber om at de kommentarer som kom blir hensyntatt i det videre arbeidet.* |
| **17/24** | **Produktstrategier for forskningsinformasjon 2025-2028** | **D-sak** |
|  | Vedlagt saken var en kort oppsummering av produktområdets (PO) ansvarsområder. Det ble invitert til en todelt gjennomgang, innledningsvis med fokus på «Tilgjengeliggjøring av data om forskning» og deretter om «Nasjonalt vitenarkiv - NVA». Gjennom begge deler av saken var det hovedfokus på å kartlegge hvilken verdi produktområdet tilfører/kan tilføre brukere og brukerinstitusjonene.*Del 1 - Data om forskning*Produktområde *Forskningsinformasjon* har i mange år, dels i samarbeid produktområde *Lisenser og åpen tilgang,* hatt mange aktiviteter knyttet til tilgjengeliggjøring av data om forskning. Dette inkluderer *Nasjonal infrastruktur for Bibliometri* *(NIB),* *Datauttrekk fra Cristin via Tableau (DUCT),* *Data om Helseforskningsprosjekter* (grunnlag for rapportering av Kliniske behandlingsstudier) og data om åpen tilgang til forskningsresultater.Hver av disse aktivitetene har i stor grad vært drevet av enkeltpersoner, noe som medfører unødvendig risiko og sårbarhet samtidig som data er overlappende, dels kommer de fra samme kilder og i varierende grad konsumeres de av de samme institusjonene.På dette grunnlaget ble det tidlig i 2024 tatt initiativ til å etablere et datateam med deltagere fra de to produktområdene. Leder i datateamet (*Tilgjengeliggjøring av data om forskning*), Lars Wenaas, presenterte status (se vedlagte lysark) og poengterte at datateamet er i en konstituerende fase. Medlemmene i teamet har mye til felles med tanke på kilder som blir brukt og hvilke data som tilgjengeliggjøres. Datateamet har foreløpig jobbet med to hovedtemaer: 1. Hva skal vi arbeide med? Hvordan? Hvordan utnytte team i et eget daglig virke2. Kartlegging av verdikjeden for data om forskning.Per i dag, er mye av arbeidet til internt bruk i Sikt og det er en klar utfordring å bli bedre på å dele data på en måte som gjør det enklere for flere å nyttiggjøre seg dataene.*Del 2 - Nasjonalt vitenarkiv*Når NVA i nær fremtid går fra prosjektfase til produksjon og kontinuerlig utvikling, er det relevant å gjennomføre følgende aktiviteter:* Hvordan organisere produktområdet
* Brukermedvirkning i tråd med vedtatt styringsmodell (Produktråd/Arbeidsgrupper)
* Er det relevant å gjennomføre en evaluering av brukertilfredshet i 2025?
* Teknologigjennomgang – fungerer NVA som tiltenkt (teknologisk)?
* Prosjektevaluering (rapport fra arbeidsgruppe/styringsgruppe)
* Implementere bruksstatistikk

Gjennom prosjektperioden har Sikt mottatt flere innspill om ønsket funksjonalitet som delvis ble ansett som nødvendig å ha på plass før produksjon, delvis at det kan komme etter produksjonssetting. Produktrådet vil ha en rolle ift å prioritere nytte og derved rekkefølge på disse innspillene samt allerede planlagt funksjonalitet som så langt ikke er realisert. For enkelte av funksjonalitetene kan det være relevant å involvere de kommende arbeidsgruppe i en slik prioriteringsprosess. [Sikt oppdaterer listen og legger den ut på nettsidene](https://sikt.no/tiltak/cris-nva-prosjektet/nva-utvikling-og-innspill#kontinuerlig). Det er viktig med et godt system for innspill, både med tanke på å synliggjøre hva som kommer inn og en forventningsstyring mtp hva det vil kreve å gjennomføre. *Kommentarer:* Det ble trukket fram noen punkter/ønsker som er viktig å ha med videre: * Lett å vise til sin egen forskning, eller (som oftest) et utsnitt av egen forskning (registrere resultat kun én gang)
* Lett å trekke ut publikasjonsliste i et format som kan deles
* Prosjektinformasjon: nyttig for dokumentasjon mtp oppsummering i etterkant (resultater som kommer ut etter at prosjektet er avsluttes må kunne inkluderes)
* Import fra flere kilder
* Oversikt over hva vi gjør, og hvem vi samarbeider (ned på underavdelingsnivå) med er ofte etterspurte rapporter på institusjonene
* Forsker CV
* Innovasjon (patenter)
* Sammenligning innenfor eget fagfelt
* Formidling og synliggjøring av (egen, både personlig og for institusjonen) forskning
* Forskningsgrupper på tvers av institusjoner og land
* Større grad av automatisering
* Dokumentasjon av infrastrukturer

**Vedtak:***Produktrådet ber Sikt utarbeide forslag til produktstrategier som er basert på innspill fra produktrådet og deretter legges frem for Porteføljestyret.* |

Neste møte: 30 oktober

Produktrådets leder deltar i workshop med porteføljestyret primo oktober